राष्ट्रीय उपलब्धि सर्वे के आंकड़े राज्य शिक्षा व्यवस्था की पोल पूरी तरह से खोलती नजर आ रही है. सर्वे में जो रिजल्ट जारी किए गए हैं, उसमें राज्य के 24 में से किसी भी जिला के बच्चों का अंक थर्ड डिवीजन से अधिक नहीं आया है. पश्चिमी सिंहभूम के बच्चों को सबसे अधिक 43 प्रतिशत अंक मिले हैं, वहीं सात जिलों के बच्चे तो पास भी नहीं कर पाए. राजधानी रांची इस मामले में 13वें स्थान पर है जहां के बच्चों का एवरेज मार्क्स 35.18 प्रतिशत रहा.